stanford-oval/wikipedia huggingface dataset:
סורינאם
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
| מדינות וטריטוריות אמריקה הדרומית |
| --- | --- | --- |
| מדינות | אורוגוואי • אקוודור • ארגנטינה • בוליביה • ברזיל • גיאנה • ונצואלה • סורינאם • פרגוואי • פרו • צ'ילה • קולומביה |  |
| טריטוריות | איי פוקלנד • גיאנה הצרפתית • איי ג'ורג'יה הדרומית ואיי סנדוויץ' הדרומיים |  |
| הקהילייה הקריבית (CARICOM) |
| --- | --- | --- |
| חברות | אנטיגואה וברבודה • בהאמה[1] • בליז • ברבדוס • גרנדה • גיאנה • ג'מייקה • דומיניקה • האיטי • טרינידד וטובגו • מונטסראט • סנט וינסנט והגרנדינים • סנט לוסיה • סנט קיטס ונוויס • סורינאם |  |
| חברות נילוות | איי הבתולה הבריטיים • איי קיימן • אנגווילה • ברמודה • איי טרקס וקייקוס |  |
| מדינות משקיפות | ארובה • ונצואלה • הרפובליקה הדומיניקנית • מקסיקו • סנט מארטן • פוארטו ריקו • קולומביה • קוראסאו |  |
[1] חברה בקהילייה אך לא בשוק המשותף
| הארגון לשיתוף פעולה אסלאמי |
| --- | --- | --- |
| חברות | אפגניסטן • אלג'יריה • צ'אד • מצרים • גינאה • אינדונזיה • איראן • ירדן • כווית • לבנון • לוב • מלזיה • מאלי • מאוריטניה • מרוקו • ניז'ר • פקיסטן • תימן • ערב הסעודית • סנגל • פלסטין (מיוצגת על ידי אש"ף) • סודאן • סומליה • תוניסיה • טורקיה • בחריין • עומאן • קטר • איחוד האמירויות הערביות • סיירה לאון • בנגלדש • גבון • גמביה • גינאה ביסאו • אוגנדה • בורקינה פאסו • קמרון • קומורו • עיראק • המלדיביים • ג'יבוטי • בנין • ברוניי • ניגריה • אזרבייג'ן • אלבניה • קירגיזסטן • טג'יקיסטן • טורקמניסטן • מוזמביק • קזחסטן • אוזבקיסטן • סורינאם • טוגו • גיאנה • חוף השנהב |  |
| מדינה מושעית | סוריה |  |
| מדינות משקיפות | בוסניה והרצגובינה • הרפובליקה המרכז-אפריקאית • קפריסין הצפונית • תאילנד • רוסיה |  |
| ארגונים משקיפים | הליגה הערבית • האו"ם • המדינות הבלתי-מזדהות • האיחוד האפריקאי • הארגון לשיתוף פעולה כלכלי |  |
| התאחדות הלשון ההולנדית |
| --- | --- | --- |
| חברות | בלגיה (פלנדריה) • הולנד • סורינאם |  |
| מועמדות להצטרפות | ארובה • סנט מארטן • קוראסאו |  |
| שותפות | אינדונזיה • דרום אפריקה |  |
אורתוגרפיה הולנדית • IJ • האימפריה ההולנדית • אפריקאנס • הולנדית • זיילנדית • פלמית
| --- | --- |
בקרת זהויות :  NLI: 987007554953505171  BnF: cb11882739s (data)  GND: 4058664-9  HDS: 003399  ISNI: 0000 0004 0401 6456  KulturNav: e728917c-860d-4ddb-9565-a6020f70f42c  LCCN: n79022986  MusicBrainz: 9d1049fb-7b2d-3862-a26d-3cc58c8c7b5b  NARA: 10046380  NDL: 00571742  NKC: ge134606  SUDOC: 087396521  TDVİA: surinam  UKPARL: itz6tV4E  VIAF: 128955856   WorldCat (עם VIAF): 128955856
התפוצצות מכלית הדלק בבהאוולפור

| --- | --- |

 תאריך:  25 ביוני 2017 
 מיקום:  אחמדפור מזרח 
 קואורדינטות:  29°08′28″N 71°15′28″E﻿ / ﻿29.1412°N 71.2577°E﻿ / 29.1412; 71.2577
 הרוגים:  212 
 פצועים:  34 
  (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביאחמדפור מזרח(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערביאחמדפור מזרח
 
התפוצצות מכלית הדלק בבהאוולפור אירעה ב-25 ביוני 2017. משאית דלק שירדה מהכביש עקב תאונה עלתה באש והתפוצצה וגרמה למותם של 212 אנשים לפחות. עוד 150 אנשים נפצעו.
מהלך האירוע

המשאית, שהובילה 40,000 ליטר של דלק, הייתה בדרכה מהעיר קראצ'י לעיר לאהור. היא ירדה מהכביש והתהפכה בשעה 06:00 ליד העיר אחמדפור מזרח (Ahmedpur East) בחבל פנג'אב שבדרום פקיסטן. התאונה ארעה לאחר שנהג המשאית ניסה לבצע פנייה חדה וצמיגים בה נתקלו בשפת הכביש והתפוצצו.
מאות כפריים שגרו ועבדו באזור נהרו אל המשאית ההפוכה על מנת לבזוז את הדלק שדלף ממנה, ולא נענו לדרישת המשטרה המקומית לפנות את המקום. כ-45 דקות לאחר התאונה הוצת הדלק הדולף והמשאית עלתה בלהבות והתפוצצה. הלהבות אחזו במהירות באנשים שהתגודדו סביבה. הסיבה להצתת הדלק איננה ברורה, ונבעה ככל הנראה מהצתת סיגריה או מניצוץ מאחד המכוניות והאופנועים שנהרו למקום אחרי התאונה.
מכבי האש עמלו במשך יותר משעתיים כדי לכבות את השרפה שפרצה. צבא פקיסטן שיגר מסוקים שהעבירו עשרות נפגעים לבתי חולים.
באסון נהרגו 212 לפחות אנשים (לרבות נהג המשאית), מהם עשרות שמתו בימים שלאחר האסון (מניין ההרוגים המיידי היה כ-140). לפחות 150 נפצעו. שש מכוניות ותריסר אופנועים נשרפו. את רוב ההרוגים לא ניתן היה לזהות והם נקברו בקבר אחים.
אסון דומה מאוד בנסיבותיו התרחש ב-2 ביולי 2010 בכפר סאנג שבמזרח הרפובליקה הדמוקרטית של קונגו. באותו אירוע גרמו התפוצצות ושריפת משאית דלק למותם של 230 אנשים. כמחציתם היו נשים וילדים. חלקם נספו כשהאש מהמשאית אחזה במבני מגורים בכפר.
הערות שוליים

↑  ראו: DR Congo oil tanker blaze 'kills 220', באתר BBC News, ‏3 ביולי 2010.
Queensrÿche

| --- | --- |

 מקום הקמה:  בלוויו 
 תקופת הפעילות:  מ-1981 
 סוגה:  פרוגרסיב מטאל, הבי מטאל 
 חברת תקליטים:  אנטם רקורדס, אטקו רקורדס 
 אתר רשמי
 פרופיל ב-IMDb
 חברים
 אדי ג'קסון כריס דגרמו ג'וף טייט קלי גריי טוד לה טורה מייקל וילטון פרקר לאנדגרן סקוט רוקנפילד מייק סטון 
 
קווינסרייך (Queensrÿche) היא להקת פרוגרסיב מטאל אמריקנית הנחשבת לאחת מחלוצות התחום. הלהקה נוסדה בשנת 1981 בבלוויו, וושינגטון, ועד כה הוציאה עשרה אלבומי סטודיו ואלבום קאברים אחד.
הלהקה מכרה מעל 20 מיליון אלבומים ברחבי העולם, ביניהם 11 מיליון בארצות הברית בלבד.
ביוגרפיה

לפני הקמת Queensrÿche, ניגנה הלהקה בשם The Mob כלהקת קאברים לשירי מטאל, בעיקר לשירים של איירון מיידן וג'ודס פריסט.
ב-1983 יצא EP הבכורה Queensrÿche, שהסינגלים "Queen of the ryche" ו"הליידי לבשה שחורים" היו ידועים בו במיוחד. שם השיר הראשון הניח את הבסיס לשם הלהקה. אחרי ה-EP יצא האלבום הראשון באורך מלא The Warning (1984), שהופק על ידי ג'יימס גאת'רי, שהיה מעורב גם בהפקת The Wall של פינק פלויד. האלבום זכה לשבחי המבקרים, במיוחד על הלחנים ועל המנעד הקולי של הזמר טייט. אחרי האלבום Rage for Order מ-1986, הוציאה הלהקה בשנת 1988 את האלבום המלא השלישי שלה אלבום הקונספט Operation: Mindcrime. השיר I Don't Believe In Love זיכה את הלהקה במועמדות לגראמי. Queensrÿche נודעה לקהל הרחב עם השיר Silent Lucidity מהאלבום Empire משנת 1990. על כך קיבלה הלהקה שתי מועמדויות לגראמי וחמש מועמדויות ל-MTV Video Music Awards, אחת מהן זכתה. בין כמה אלבומים אחרים, הלהקה הוציאה המשך לאלבום הקונספט הפופולרי משנת 1988 עם Operation: Mindcrime II ב-2006. חברי הלהקה ושם כריס דגארמו עזב את הלהקה ב-1997, רק כדי לחזור פעם נוספת ב-2003 כדי לכתוב ולהקליט את האלבום Tribe. את מקומו תפסה אז קלי גריי. בשנת 2003, גריי הוחלף על ידי מייק סטון, ואת סטון בפברואר 2009 בתורו על ידי פארקר לונדגרן. בשנת 2012, ג'ף טייט הודח מהלהקה. הקריאה הרשמית הייתה שיש הבדלים מוזיקליים, אבל הצהרות שונות הצביעו על ויכוח סוער על עסקה סודית שבה טייט רצה למכור את זכויות הסרט ל-Operation: Mindcrime מאחורי גבם של חברי הלהקה האחרים, ועל פיטורי הלהקה. אישה ובתו החורגת של טייט, שהיה מנהל הלהקה ונשיא מועדון המעריצים. זמן קצר לפני הופעה בברזיל, טייט הגיע לשוחח עם חברי הלהקה האחרים, ובמהלך בדיקת הסאונד הוא תקף את חברי הלהקה האחרים. במהלך הקונצרט הוא ירק כמה פעמים על כמה מהם. את הריב לא ניתן היה ליישב, ולאחר חודשיים הלהקה החליטה לפטר את טייט. זמן קצר לאחר מכן, טייט ואשתו הגישו תביעה נגד הלהקה על שם המותג Queensrÿche. השופט קבע כי לשני הצדדים זכות להשתמש בשם עד שיקבע צו בית משפט או פשרה מי מהצדדים רשאי להשתמש בשם. טייט הוחלף בלהקה על ידי סולן קרימזון גלורי לשעבר טוד לה טורה. התביעה בין ג'ף טייט לשאר חברי הלהקה נדחתה מספר פעמים, בין היתר משום ששני הצדדים ביקשו דחייה בקשר למשא ומתן על הסדר. באפריל 2014, הושג הסכם בין שני הצדדים, שקבע ששאר החברים המקוריים רוקנפילד, וילטון וג'קסון יקנו את הזכויות על שם המותג "Queensrÿche". ג'וף טייט קיבל את הזכויות הבלעדיות לבצע את האלבומים Operation: Mindcrime ו-Operation: Mindcrime II במלואם בהופעות מיוחדות. הוא גם הורשה לקרוא לעצמו הקול המקורי של הלהקה על פוסטרים של קונצרטים עד 31 באוגוסט 2014.
חברי ההרכב

טוד לה טורה – סולן, קלידים
מייקל וילטון – גיטרה חשמלית
מייק סטון – גיטרה חשמלית
אדי ג'קסון – גיטרה בס
סקוט רוקנפילד – תופים, כלי הקשה
חברי ההרכב > חברים לשעבר

כריס דגרמו – גיטרה חשמלית
קלי גריי – גיטרה חשמלית
דיסקוגרפיה

1983 Queensryche
1984 The Warning
1986 Rage for Order
1988 Operation: Mindcrime
1990 Empire
1994 Promised Land
1997 Hear in the Now Frontier
1999 Q2K
2003 Tribe
2006 Operation: Mindcrime II
2007 Take Cover, אלבום קאברים
2009 American Soldier
Dedicated to Chaos (2011)
Queensrÿche (2013)
Condition Hüman (2015)
The Verdict (2019)
Digital Noise Alliance (2022)
הערות שוליים

↑  http://www.queensryche.com/releases/sign-of-the-times/about.html
| --- | --- |
בקרת זהויות :  BIBSYS: 12070170  BnF: cb139059851 (data)  GND: 10283823-9  ISNI: 0000 0001 0943 9536  LCCN: n91115788  MusicBrainz: deeea939-7f89-4762-b09f-79269cd70d3b  NKC: xx0033440  VIAF: 143001571   WorldCat (עם VIAF): 143001571
נבחרת גביע בילי ג'ין קינג של סין

| --- | --- |
סין
 מידע כללי
 התאחדות:  התאחדות הטניס של סין
 השתייכות אזורית:  אסיה
 דרג נוכחי:  אסיה/אוקיאניה
 קפטן:  ואנג פנג
 מפגשים היסטוריים
 שנה ראשונה:  1981
 סטטיסטיקה קבוצתית
 שנים במפעל:  41
 מפגשים:  156
 מאזן ניצחונות:  99–57
 שנים בבית העליון:  20
 שיאים אישיים
 מירב הניצחונות יחידים:  לי נה (27–4)
 מירב הניצחונות זוגות:  לי נה (35–10)
 מירב הניצחונות סה"כ:  לי טינג (12–6)
 הזוג המצליח ביותר:  אי ג'ינגיאן/לי לי (5–1)
 הכי הרבה שנים:  פנג שוואי (10)
 הכי הרבה מפגשים:  לי נה (31)
 
נבחרת גביע בילי ג'ין קינג של סין היא נבחרת הטניס של סין המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.
הישג השיא של הנבחרת היה בהשתתפות בבית עולמי א' בשמך שלוש שנים 2007–2009.
סין משחקת בגביע הפדרציה החל משנת 1981.
נכון לשנת 2022 שיחקה סין מאז תחילת השתתפותה בגביע בילי ג'ין קינג / גביע הפדרציה 156 משחקים בינלאומיים, בהם ניצחה 99 מפגשים.
הדירוג הנוכחי של נבחרת הרפובליקה העממית של סין בדירוג נבחרות הנשים של גביע בילי ג'ין קינג (גביע הפדרציה), הוא המקום ה-22 בעולם, נכון ל-3 בדצמבר 2024, עלייה של מקום אחד לעומת דירוג קודם.
תוצאות בגביע הפדרציה

1981 : סיבוב 2
1982 : סיבוב 2
1983 : סיבוב 2
1984 : סיבוב 1
1985 : סיבוב 2
1986 : סיבוב 1
1987 : סיבוב 1
1988 : סיבוב 1
1989 : סיבוב 1
1990 : סיבוב 1
1991 : סיבוב 2
1992 : סיבוב 1
1993 : סיבוב 2
1994 : סיבוב 1
1995 : אזור אסיה/אוקיאניה
1996 : אזור אסיה/אוקיאניה
1997 : אזור אסיה/אוקיאניה
1998 : אזור אסיה/אוקיאניה
1999 : אזור אסיה/אוקיאניה
2000 : אזור אסיה/אוקיאניה
2001 : אזור אסיה/אוקיאניה
2002 : אזור אסיה/אוקיאניה
2003 : אזור אסיה/אוקיאניה
2004 : אזור אסיה/אוקיאניה
2005 : בית עולמי ב'
2006 : אזור אסיה/אוקיאניה
2007 : רבע גמר
2008 : חצי גמר
2009 : רבע גמר
2010 : בית עולמי ב'
2011 : אזור אסיה/אוקיאניה
2012 : אזור אסיה/אוקיאניה
2013 : אזור אסיה/אוקיאניה
2014 : אזור אסיה/אוקיאניה
2015 : אזור אסיה/אוקיאניה
2016 : אזור אסיה/אוקיאניה
2017 : אזור אסיה/אוקיאניה
2018 : אזור אסיה/אוקיאניה
2019 : אזור אסיה/אוקיאניה
2020-21 : אסיה/אוקיאניה
2022 : אסיה/אוקיאניה
הערות שוליים

↑  דירוג נבחרות הנשים של גביע הפדרציה באתר הפדרציה הבינלאומית לטניס
ערך זה הוא קצרמרבנושא טניס. אתם מוזמנים לתרום לוויקיפדיה ו.
סנאיים

ערך זה עוסק במשפחת מכרסמים. אם התכוונתם לתת-משפחה, ראו .
| סנאיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
שם מדעי
 Sciuridae ‏ולדהיים, 1817

רטופה ממין Ratufa macroura
סנאי אפור
סנאי דואה צפוני
Ictidomys mexicanus
סנאי ממין Callosciurus prevosti
סנאי Sciurus variegatoides בקוסטה ריקה
סנאי דקלים (Funambulus) שותה מים בהודו
מרמיטת ההימלאיה
סְנָאִיִּים (שם מדעי: Sciuridae) הם משפחה של יונקים מסדרת המכרסמים. במשפחה 274 מינים ב-50 סוגים (לפי מיון אחר 278 מינים ב-51 סוגים). משפחת הסנאיים מגוונת מאוד במיניה, כפי שניתן לראות, למשל, בשונות בין הסנאי האפור לבין הסנאי הדואה, סנאי אדום גרון (Callosciurus) והמרמיטה.
מינים אחדים במשפחה מפגינים התנהגות חברתית מפותחת ביותר, המסייעת להם בהגנה מפני טורפים ובשימור הטריטוריה, כמו אצל הנובחנית. מינים אחרים, כמו הטמיאס הקטן, חיים את מרבית חייהם בפרישות ונפגשים רק למטרות רבייה. משקלם של מרבית הסנאיים הוא בטווח של 0.4-0.25 ק"ג, וגודלם 23–25 ס"מ. יוצאים דופן הם הסנאי הפיגמי (Myosciurus) המגיע לגודל מרבי של 7 ס"מ, הסוג רטופה המגיע לאורך 91 ס"מ ולמשקל 3 ק"ג, והמרמיטה האלפינית, שמשקלה עשוי להגיע ל-8 ק"ג. הגדולה שבסנאיים היא המרמיטה השעירה, שמשקלה עשוי להגיע ל-13 ק"ג.
הסנאים פעילים במהלך היום והם שוכני יערות. תזונתם מתבססת בעיקר על חומר צמחי, כגון אגוזים, זרעים ופטריות, ואף על חרקים, ביצים וחסרי חוליות קטנים. הם מיומנים בטיפוס ובקפיצה מעץ לעץ. הסנאים בונים קנים במרומי העצים או בנקרותיהם. בקן, הבנוי מענפים וקליפות עצים, הם ישנים ומגדלים את צאצאיהם.
לסנאים יש זנב ארוך ופרוותי. שיניהם החותכות התחתונות של הסנאים יכולות להיפתח[דרושה הבהרה] באמצעות שריר מיוחד, ובעזרתן הם מפצחים אגוזים. בתחילה הם מכרסמים חור קטן בקליפת האגוז ולאחר מכן מכניסים לתוכו את שיניהם ומבקעים אותו. סנאים צפוניים אוגרים בבוא הסתיו אגוזים ובלוטים. במהלך החורף הם נכנסים לתרדמת חורף. במהלך התרדמת הם מקיצים מעת לעת על מנת לאכול ממאגרי המזון.
מגוון המינים, על שלל התנהגותם וצורותיהם, והאפשרות לצפות בפעולתם בשעות היום, הופכים את הסנאיים ליצורים מוכרים ומסקרנים ביותר. כמו כן הם מושאי מחקר בתחומים רבים ומגוונים על ידי הזואולוגים בארצות מוצאם.
בישראל נציגה היחיד של משפחת הסנאיים הוא הסנאי הזהוב, החי בחרמון. צבעו הבולט ביותר הוא אפור, אך יש לו גם גוון צהוב. בעבר היה נפוץ יותר בישראל, אך כיום, עם היכחדות בית הגידול שלו, הבנייה המואצת וכריתת היערות, הוא נתון בסכנת הכחדה.
מיון המשפחה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: מיון בעייתי.
תת-משפחה רטופות (Ratufinae )
סוג רטופה (Ratufa) בו 4 מינים
תת-משפחה סנאים ננסיים נאוטרופיים (Sciurillinae)
סוג ומין יחיד סנאי ננסי נאוטרופי (Sciurillus pusillus)
תת-משפחה סנאים (Sciurinae)
שבט סנאיי עצים (Sciurini)
סוג Microsciurus
סוג ומין יחיד סנאי קרקע מצויץ (Rheithrosciurus macrotis)
סוג סנאי (Sciurus)
סוג ומין יחיד סנאי הרי בנגס (Syntheosciurus brochus)
סוג Tamiasciurus
שבט סנאים דואים (Pteromyini)
סוג ומין יחיד סנאי דואה צפון-סיני (Aeretes melanopterus)
סוג Aeromys
סוג ומין יחיד סנאי דואה שעיר-כפות (Belomys pearsonii)
סוג Biswamoyopterus
סוג ומין יחיד סנאי דואה קשמירי (Eoglaucomys fimbriatus)
סוג ומין יחיד סנאי דואה צמרירי (Eupetaurus cinereus)
סוג סנאי דואה אמריקני (Glaucomys)
סוג Hylopetes
סוג Iomys
סוג Petaurillus
סוג טגואן (Petaurista)
סוג Petinomys
סוג Pteromys
סוג ומין יחיד סנאי דואה עשון (Pteromyscus pulverulentus)
סוג ומין יחיד סנאי דואה מורכב-שן (Trogopterus xanthipes)
תת-משפחה סנאים יפים (Callosciurinae )
שבט Callosciurini
סוג סנאי יפה (Callosciurus) - בו סנאי פרבו
סוג Dremomys
סוג Exilisciurus
סוג ומין יחיד סנאי מפוסל (Glyphotes simus)
סוג Hyosciurus
סוג Lariscus
סוג ומין יחיד סנאי קרקע ברדמור (Menetes berdmorei)
סוג ומין יחיד סנאי שחור אוזניים (Nannosciurus melanotis)
סוג Prosciurillus
סוג ומין יחיד סנאי חדפי (Rhinosciurus laticaudatus)
סוג ומין יחיד סנאי אדום בטן (Rubrisciurus rubriventer)
סוג Sundasciurus
סוג סנאי מפוספס אסייתי (Tamiops)
שבט Funambulini
סוג סנאי דקלים (Funambulus)
תת-משפחת סנאיי קרקע (Xerinae)
שבט סנאי קרקע אפריקנים (Xerini)
סוג ומין יחיד סנאי קרקע ברברי (Atlantoxerus getulus)
סוג סנאי קרקע (Xerus)
שבט סנאי קרקע ענקים (Protoxerini)
סוג ומין יחיד סנאי דקל מערבי (Epixerus ebii)
סוג סנאי אפריקני מפוספס (Funisciurus)
סוג סנאי שמש (Heliosciurus)
סוג ומין יחיד סנאי קרקע זעיר (Myosciurus pumilio)
סוג סנאי הסבך (Paraxerus)
סוג סנאי אפריקני ענק (Protoxerus)
שבט מרמיטות (Marmotini)
סוג סנאי האנטילופה (Ammospermophilus)
סוג סנאי קרקע זהוב (Callospermophilus)
סוג נובחנית (Cynomys)
סוג ומין יחיד טמיאס סיבירי (Eutamias sibiricus)
סוג סנאי מנומר (Ictidomys)
סוג מרמיטה (Marmota)
סוג סנאי קרקע טרופי (Notocitellus)
סוג סנאי קליפורני (Otospermophilus) - בו סנאי קרקע קליפורני
סוג ומין יחיד סנאי פרנקלין (Poliocitellus franklinii)
סוג סנאי סלע (Sciurotamias)
סוג טמיאס (Tamias)
סוג סנאי ערבה (Urocitellus) - בו סנאי קרקע בלדינג
סוג סוסליק (Spermophilus)
סוג סוסליק מדברי (Xerospermophilus)
מיון המשפחה > הערה לגבי המיון

עקב יישום טכנולוגיות מודרניות של הנדסה גנטית כמו ריצוף DNA, והמשך המחקר על מבנים מורפולוגיים, הושגה התקדמות מרובה בפענוח האבולוציה של הסנאיים.
עד לשנת 2004 המשפחה חולקה לשתי תת-משפחות:
"סנאי עצים וקרקע" (Sciurinae)
"סנאים דואים" (Pteromyinae) - על פי היבט מורפולוגי ברור מעיקרו והחשיבות שניתנה לפיתוח הדאייה במינים אלו.
אולם בשנת 2004 שונה המיון לחמש תת-משפחות:
סנאיי קרקע (Xerinae)
רטופות (Ratufinae)
סנאים ננסיים נאוטרופיים (Sciurillinae)
סנאים (Sciurinae)
סנאים יפים (Callosciurinae).
הסיבה העיקרית לחלוקה הוא השוני במבנה המורפולוגי בין שוכני העצים לבין שוכני הקרקע, בעוד שלסנאים הדואים יש מאפיינים דומים ביותר וקרבה גנטית לסנאי העצים, ועל כן הם מהווים שבט בתוך תת-המשפחה סנאים.
תפוצה

למשפחת הסנאיים תפוצה עולמית, ניתן למצוא אותם במגוון בתי גידול במרבית גושי היבשות, מלבד במדגסקר, אוסטרליה, ניו זילנד ואנטארקטיקה.
תיעוד המאובנים במשפחה

המאובנים הקדומים ביותר של המשפחה מצביעים על כך שמקור המשפחה בחצי הכדור הצפוני. מרבית השרידים הקדומים נמצאו ביבשת צפון אמריקה והם בני כ-36 מיליון שנים. המאובן הקדום ביותר הוא Douglassciurus jeffersoni, בן 37.5-35 מיליון שנים. למין זה גולגולת ותצורת שיניים הדומים ביותר למיני הסנאיים המודרניים, אולם הלסת שמאפיינת את הסנאיים (וכן את הבוניים) לא נראית במאובן זה. המאובן הראשון בעל הלסת ה"סנאית" הוא מהסוג Palaeosciurus, שנמצא באירופה, ומתוארך לתקופת האוליגוקן, לפני 23.8-33.7 מיליון שנים.
מרבית המאובנים השייכים למשפחה מתוארכים מלפני 33.7 מיליון שנים ועד לימינו. לפי ממצאים אלו נראה כי הסוג הנפוץ, סנאי (Sciurus), הוא בבחינת מאובן חי.
הסנאיים בתרבות

מקור השם הלטיני והשם האנגלי (squirrels), הוא דברי הפילוסוף היווני אריסטו, שכינה אותם "skioros", שמשמעו זנב בגוונים שונים. מאוחר יותר בצרפת שונה השם ל-"esquirel", שדומה יותר לצורה המודרנית.
בעברית הוצע לכנות את הסנאי בשם בעל החיים המקראי "כוח", או בשם "קרן האלוני" - תרגום מילולי של השם הגרמני "אייכהורן". לבסוף נתקבל השם סנאי, שהוא קיצור מ"חולדת הסניים" (=סנאים, צורת רבים של סנה), בעל חיים המוזכר במשנה, שהיה מקנן בשיחי הסנה.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  יעקב עציון, עלון שבת בשבתו, גיליון 1558
| --- | --- |
בקרת זהויות :  NLI: 987007529416205171  BnF: cb12369837x (data)  LCCN: sh85127116  NDL: 00569556  NKC: ph260613
לווייתן (ז'וליאן גרין)

| --- | --- |

 מידע כללי
 מאת:  ז'וליאן גרין
 שפת המקור:  צרפתית
 סוגה:  רומן
 הוצאה
 תאריך הוצאה:  1929
 קישורים חיצוניים
 הספרייה הלאומית:  001867013, 002995106
לויתן (בצרפתית: Leviathan) הוא רומן מאת ז'וליאן גרין אשר יצא לאור בשנת 1929. הספר מתאר את חוסר הישע של בני האדם, כאשר נכנעים הם לייצרם. המצב שבו הגורל רודה בבני האדם מתואר כשווה ערך למצב בו המפלצת הקדמונית לווייתן שולטת.
עלילה

הספר מתמקד במר גרה, אדם מן השורה אשר העתיק את מגוריו מפריז לעיר שדה קטנה בצרפת ביחד עם אשתו בשל בעיות כלכליות. יחסי בני הזוג קרים וחסרי תשוקה. גרה משתעמם מחייו חסרי הריגוש, וחושק באהבה אמיתית.
למחייתו, גרה מעניק שעורים פרטיים לבן משפחת גרוז'רוז', משפחה בורגנית מקומית. הוא נוהג לאכול בבית האוכל של מרת לון, אשר מנהלת את המקום ביד קשה ובאופן שמרני. בת חסותה של לון, אנז'ל, מעניקה שירותי מין ללקוחות המסעדה. גרה מתאהב בה ומפתח אליה אובססיה.
מאוחר יותר, כשמגלה גרה שהיא שכבה עם כל גברי העיירה, הוא מחליט להרגה. הוא נתקל בה ותוקף אותה, משחית את פניה. בדרכו הביתה הוא פוגש באיש זקן ומחסל גם אותו. לאחר מסע הרצח נמלט גרה מהעיירה והספר מתמקד באנז'ל.
אנז'ל הסתכסכה עם מרת לון, בעקבות ניסיונה להרחיק ילדה מקומית בשם פרננד ממקצוע הזנות. לאחר שפניה הושחתו גברי העיירה לא מעוניינים בה עוד, ולון החליפה אותה בפרננד. גברת גרוז'רוז' משתעממת מחייה הבורגנים ומבעלה המריר, וקובעת פגישה עם גרה, איתו היא מקווה שתנהל רומן.
גרה חוזר לעיירה בחשאי ופוגש את אנז'ל. הוא מציע לה לברוח ביחד אתו, אומר לה שהוא ישיג את הכסף ממרת גרוז'ורז'. היא מסכימה. מאוחר יותר מגיע גרה לבית בני הזוג גרוז'ורז', הגברת מחביאה אותו כאשר כל דיירי ביתה נרדמו. בבוקר מרת גרוז'ורז' מתאכזבת לגלות שגרה הגיע העירה בשביל אנז'ל ולא בשבילה, ומבינה שהיא אוהבת אותו אך הוא אינו מחזיר לה אהבה.
גברת גרוז'ורז מחליטה להעביר הודעה דרך פרננד לאנז'ל ובה כתוב שגרה נמצא בביתה ושתקרא למשטרה. כשפרננד הגיעה לבית מרת לון, קראה מרת לון את המכתב והחליטה לצאת ולקרוא למשטרה, בתגובה אמרה אנז'ל לפרננד לצעוק לגרה שיברח. במקביל הגברת נכנסת אל חדרו של גרה ושואלת אותו אם הוא חושב שאנז'ל אוהבת אותו. במהלך הוויכוח ביניהם המשטרה פורצת לבית.
בסוף הסיפור, מסופר שאנז'ל נדרסה למותה, בעוד שסיום אירועי ההתרחשות הקודמת אינם ידועים.
עיבוד קולנועי

בשנת 1962 עובד בצרפת הספר לסרט קולנוע בבימוי לאונאר קז'ל (Léonard Keigel). בסרט כיכבו לואי ז'ורדאן בתפקיד גרה, מארי לאפורה בתפקיד אנז'ל, מדלן רובינסון (Madeleine Robinson) בתפקיד מרת לון, לילי פאלמר (Lilli Palmer) בתפקיד גברת גרוז'רוז' ונטלי נרבל (Nathalie Nerval) בתפקיד אשתו של גרה. בארצות הברית התפרסם הסרט תחת השם "מסע אפל" (Dark Journey) ובאיטליה תחת השם "ליל החטא" (La notte del peccato).
תרגום לעברית

בשנת 1968 תורגם הספר מצרפתית על ידי בבה ינאי ויצא בהוצאת עם עובד, בסדרת ספריה לעם. אדיר כהן שיבח את תרגומה של ינאי, הוא כתב שהוא קריא ובהיר ועוד הוסיף כי "[התרגום] מצליח להטעימנו מכוח מבעו המקורי של יוצר סיפור זה". האיור על העטיפה מעשה ידי שלמה ויתקין.
הערות שוליים

↑   "לויתן (1962)", במסד הנתונים הקולנועיים IMDb (באנגלית)
↑  אדיר כהן, לויתן, דבר, 13 באוקטובר 1968, המשך. הציטוט מובא מתוך עמ' 10.
| --- | --- |
בקרת זהויות :  BnF: cb13605465h (data)  GND: 4655244-3  LCCN: no2012036462  SUDOC: 059351500  VIAF: 1779147270730135700002   WorldCat (עם VIAF): 1779147270730135700002
גיורא חמיצר

| --- | --- |

 לידה:  4 באוקטובר 1971 (בן 53) תל אביב, ישראל 
 מדינה:  ישראל
 תקופת הפעילות:  מ-1993
 עיסוק:  תסריטאי יוצר טלוויזיה סופר
 יצירות בולטות:  יוצר וכותב התוכניות והסדרות: ששטוס השמיניה האי החממה שכונה צ'מפיונסניק Greenhouse Academy סקיי רוני ותום
 מספר צאצאים:  2 
 פרסים והוקרה:  פרס האקדמיה הישראלית לטלוויזיה (2006) 
 פרופיל ב-IMDb
 
גיורא חמיצר (נולד ב-4 באוקטובר 1971) הוא יוצר טלוויזיה ותסריטאי ישראלי.
ביוגרפיה

גיורא חמיצר, בנו של החידונאי והסופר דן חמיצר, נולד בתל אביב בשנת 1971. למד במגמת מוזיקה בתיכון אלון רמת השרון, ובצבא שירת ככתב ועורך במחלקת התרבות בגלי צה"ל. מיד עם שחרורו מצה"ל הצטרף לערוץ הילדים. בשנים 1994–2004 שהה בחו"ל, בעיקר בניו יורק. במהלך התקופה השלים את לימודיו האקדמיים והקים וניהל חברות סטארט אפ בתחום הניו מדיה. החל משנת 2005, חמיצר כותב תסריטים לטלוויזיה.
חמיצר אב לשניים, מתגורר בתל אביב.
פילמוגרפיה > סדרות

| מספר | שם הסדרה | שנה | תפקיד הפקתי של חמיצר בסדרה |
| --- | --- | --- | --- |
| 1 | ששטוס | 1993–2014, 2022 | יוצר ראשי |
| 2 | השמיניה | 2005–2007, 2013–2014, 2023 | יוצר ותסריטאי ראשי |
| 3 | האי | 2007–2010 | יוצר ותסריטאי ראשי (עונות 1–2 בלבד) |
| 4 | הידוענים | 2007 | יוצר יחד עם יובל פרידמן |
| 5 | השעון | - | יוצר ראשי |
| 6 | מעצר בית | - | יוצר ראשי |
| 7 | השועלים | 2011–2010 | יוצר ותסריטאי ראשי |
| 8 | גאליס | 2012 | יועץ עלילתי (עונה ראשונה בלבד) |
| 9 | האח הגדול עונה 4 | 2012 | יועץ קריאטיבי למשימות |
| 10 | החממה | 2012–2016, 2017–2020 | יוצר ותסריטאי ראשי |
| 11 | שכונה | 2014–2018 | יוצר ותסריטאי ראשי |
| 12 | צ'מפיונסניק | 2016–2020 | יוצר ביחד עם טל מוסרי |
| 13 | סקיי | 2021–2023 | יוצר ותסריטאי ראשי |
| 14 | רוני ותום | 2023-הווה | יוצר ותסריטאי ראשי, מבוסס על ספר שכתב לבדו |
פילמוגרפיה > ספרים

| מספר | שם הספר | שנה | התבססות סדרה על ספר זה |
| --- | --- | --- | --- |
| 1 | השמיניה ותעלומת המסכה הבורמזית | 2005 | השמיניה |
| 2 | השמיניה בעקבות הקרדינל המוזהב | 2006 | השמיניה |
| 3 | השמיניה ומזימת ליל הסמוראים | 2006 | השמיניה |
| 4 | השמיניה – לא נפגשנו מעולם | 2013 | השמיניה |
| 5 | השמיניה - חידת הניצוץ | 2014 | השמיניה |
| 6 | הטיימר מאטלנטיס | 2008 | האי |
| 7 | המסע של זואי | 2009 | האי |
| 8 | הספר האדום | לא יצא, רק אצל גיורא חמיצר. ספר זה נחשב לנדיר כי אי אפשר למצוא אותו. | האי |
| 9 | החממה – בעקבות גן העדן האבוד | 2013 | החממה |
| 10 | החממה – הרפתקאה במאיץ | 2014 | החממה |
| 11 | החממה – מלכודת בלב ים | 2015 | החממה |
| 12 | שכונה – השכונקים בעקבות היהלומים האבודים | 2015 | שכונה |
| 13 | שכונה – השכונקים במירוץ לאוצר | 2016 | שכונה |
| 14 | רוני ותום – החקירה הראשונה | 2019 | רוני ותום |
| 15 | רוני ותום – החקירה השנייה | 2019 | רוני ותום |
| 16 | רוני ותום – החקירה השלישית | 2020 | רוני ותום |
| 17 | רוני ותום – החקירה הרביעית | 2023 | רוני ותום |
| 18 | רוני ותום – החקירה החמישית | 2024 | רוני ותום |
| 19 | רוני ותום – החקירה השישית | 2024 | רוני ותום |
| 20 | רוני ותום – החקירה השביעית | 2025 | רוני ותום |
פילמוגרפיה > שירים

| מספר השיר | שם השיר | ביצוע | הסדרה שהשיר משתייך לה |
| --- | --- | --- | --- |
| 1 | "מול כל העולם" | לירון לב | השמיניה |
| 2 | "כאילו אין מחר" | דנה ברגר | האי |
| 3 | "אש בוערת" | לי בירן | החממה |
| 4 | "לא זזים" | תותי ניניו | שכונה |
| 5 | "משלימים לאחד" | דילן דרור & אמילי מדואל | רוני ותום |